ଜଗତସିଂହପୁର, ଫେବ୍ରୁଆାରୀ ୧୧(ଲୋକାଲ ୱାୟାର): ଆନ୍ଧ୍ର ପଂଚାୟତ ନିର୍ବାଚନରେ ପାରାଦୀପ ସ୍ଥିତ ଷଣ୍ଢକୁଦର ତେଲୁଗୁ ମତ୍ସ୍ୟଜୀବିଙ୍କ ଭୋଟଦାନ ଘଟଣାର ତଦନ୍ତ ପାଇଁ ଜିଲ୍ଲା ପ୍ରଶାସନ ନିଦେ୍ର୍ଦଶ ଦେଇଛି ।
ଷଣ୍ଢକୁଦ ବସ୍ତିରେ ରହୁଥିବା ପ୍ରାୟ ୫ ହଜାର ତେଲୁଗୁ ମତ୍ସ୍ୟଜୀବୀ ଜାଲ କାଗଜପତ୍ର ଦ୍ୱାରା ଓଡିଶା ଓ ଆନ୍ଧ୍ରପ୍ରଦେଶର ରାସନ କାର୍ଡ, ଭୋଟର ପରିଚୟପତ୍ର ହାତେଇବା ସହ ଅନ୍ୟ ସୁବିଧାସୁଯୋଗ ହାସଲ କରୁଥିବା ଅଭିଯୋଗ ହୋଇଛି ।
ଆନ୍ଧ୍ରପ୍ରଦେଶ ପଂଚାୟତ ନିର୍ବାଚନ ଜାରି ରହିଥିବା ବେଳେ ଷଣ୍ଢକୁଦ ଅଂଚଳର ଶହ ଶହ ମତ୍ସ୍ୟଜୀବୀ ଘର ତାଲା ପକାଇ ନିଜ ଗାଁକୁ ଭୋଟ ଦେବାକୁ ଯାଇଛନ୍ତି ।
ତେଲୁଗୁ ମତ୍ସ୍ୟଜୀବୀମାନେ ଦୁଇଟି ରାଜ୍ୟର ରାସନ କାର୍ଡ, ଭୋଟର ପରିଚୟପତ୍ର ଭଳି ସୁବିଧା ପାଉଥିବା ବେଳେ ସ୍ଥାନୀୟ ବାସିନ୍ଦାମାନେ ନିଜ ରାଜ୍ୟରେ ଅବହେଳିତ ଅବସ୍ଥାରେ ଅଛନ୍ତି ବୋଲି ସ୍ଥାନୀୟ ମତ୍ସ୍ୟଜୀବି କ୍ଷେତ୍ରମୋହନ ବେହେରା କହିଛନ୍ତି ।
ଜଗତସିଂହପୁର ଜିଲ୍ଲାପାଳ ସଂଗ୍ରାମ କେଶରୀ ମହାପାତ୍ର ପାରାଦୀପ ମ୍ୟୁନିସିପାଲିଟି କାର୍ଯ୍ୟନିର୍ବାହୀ ଅଧିକାରୀଙ୍କୁ ଘଟଣାର ତଦନ୍ତ ନିଦେ୍ର୍ଦଶ ଦେଇଛନ୍ତି ।
ତଦନ୍ତ ପରେ ଭୋଟର ପରିଚୟପତ୍ର ବାତିଲ କରିବାକୁ ପଦକ୍ଷେପ ନିଆଯିବ ବୋଲି ପାରାଦୀପ ମ୍ୟୁନିସିପାଲିଟିର କାର୍ଯ୍ୟନିର୍ବାହୀ ଅଧିକାରୀ ସୌରିନ୍ଦ୍ର ରାଉତରାୟ କହିଛନ୍ତି ।
